Joe D'Amato
Džo D‘Amato (it. Joe D'Amato, tikrasis vardas Aristide Massaccesi, 1936 m. gruodžio 15 d. – 1999 m. sausio 23 d.) – italų kino režisierius, prodiuseris ir scenarijų autorius. Kūrė paties įvairiausio žanro juostas (vesternus, komedijas, nuotykių bei fantastinius filmus), tačiau geriausiai žinomas savo siaubo, erotiniais ir pornografiniais darbais. Praėjusio amžiaus 6 dešimtmetyje jis dirbo elektriku ir fotografu, 7 dešimtmetyje – kino operatoriumi. Pirmą filmą režisavęs 1972 m., D‘Amato per savo karjerą prisidėjo prie beveik 200 filmų kūrimo, didelę dalį jų pasirašydamas pseudonimais. Jis ne tik režisavo filmus, bet dažnai buvo jų prodiuseris bei operatorius.